open-index/open-wikipedia-markdown huggingface dataset:
Nieuwerkerk

**Nieuwerkerk** môže byť:
* obec v Holandsku, pozri Nieuwerkerk (Holandsko)
* sopka v Bandskom mori, pozri Nieuwerkerk (sopka)
Filip V. (Francúzsko)

**Filip V. Dlhý** (* 1291, Lyon, Francúzske kráľovstvo – † 3. január 1322, Paríž) bol francúzsky kráľ, navarrský kráľ (ako Filip II.) a gróf zo Champagne od roku 1316 až do svojej smrti.

## Životopis
Narodil sa ako druhý syn francúzskeho kráľa Filipa IV. a Jany Navarrskej a pred nástupom na trón mal titul grófa z Poitiers. Počas vlády svojho synovca Jána I. vystupoval ako regent. 

Po smrti Jána I. v roku 1316 nastal problém s následníctvom, pretože po Ľudovítovi X. ostala už iba dcéra Jana. Objavila sa otázka, či sa francúzska koruna môže dediť v ženskej línii, tak ako iné léna alebo iné kráľovstvá. V tom prípade by sa nasledujúcim kráľom stal Janin manžel. Tomu Filip zabránil tým, že sa začiatkom roka 1317 nechal v Remeši pomazať a korunovať. Krátko na to zvolal vo februári 1317 do Paríža zhromaždenie šľachticov, prelátov a zástupcov parížskej univerzity a na tomto zhromaždení boli ženy z akéhokoľvek dedičského práva na francúzsku korunu vylúčené.

Vo vnútorných záležitostiach sa Filip snažil nadviazať na reformy svojho otca Filipa IV. Pracoval na štandardizácii mier a váh. Prehodnotil veľa rozhodnutí svojho staršieho brata Ľudovíta X., ktorý bol pod silným vplyvom svojho strýka Karola z Valois a zanechal štátne záležitosti v zlom stave. Vrátil majetky a tituly mnohým otcovým hodnostárom a spolupracovníkom, ktoré im odobral jeho starší brat. V zahraničnej politike uzavrel mier s Flámskom.

Zomrel v Paríži a pochovaný je v bazilike Saint-Denis. Keďže nezanechal mužského následníka, trón zdedil jeho mladší brat Karol IV.

## Rodina
V roku 1307 sa oženil s grófkou Janou II. Burgundskou (* 1292 – † 1330 ,dcérou a dedičkou grófa Ota IV. Burgundského) a grófky Mahaut z Artois. Mali spolu štyri dcéry a syna:
* Jana (* 1308 - † 1349), grófka Burgundská a z Artois ∞ burgundský vojvoda Odo IV., týmto manželstvom došlo k dočasnému zjednoteniu burgundského vojvodstva a grófstva.
* Margaréta (* 1309 - † 1382), grófka Burgundská a z Artois ∞ flámsky gróf Ľudovít I.
* Izabela (* 1310 – † apríl 1348) ∞ Guigues VIII. de La Tour du Pin, dauphin z Viedne
* Blanche (* asi 1311/1312 - † 1358), mníška
* Philippe (* 1316 - † 1317)

## Genealógia

## Referencie

## Iné projekty

Kategória:Narodenia v 1291
Kategória:Úmrtia 3. januára
Kategória:Úmrtia v 1322
Kategória:Králi Francúzska
Kategória:Kapetovci
Kategória:Pochovaní v bazilike Saint-Denis
Kategória:Osobnosti z Lyonu
Futbal na Letných olympijských hrách 2008

**[[Futbal|Futbalový turnaj]] na Letných olympijských hrách 2008** prebiehal od 6. do 23. augusta 2008 v Pekingu a niektorých iných čínskych mestách. Družstvá boli vybrané podľa svetového rebríčka národných tímov do 23 rokov. Tímy mužského turnaja mohli doplniť súpisku o troch hráčov starších ako 23 rokov.

V mužskej časti súťažilo 16 tímov, v ženskej 12. Zápasy kvalifikačných skupín odštartovali dva dni pred oficiálnym otvorením olympiády, 6. augusta 2008.

## Mužský turnaj

**Skupina A**: 
*  Argentína
*  Austrália
*  Pobrežie Slonoviny
*  Srbsko

**Skupina B**:
*  Japonsko
*  Holandsko
*  Nigéria
*  USA

**Skupina C**:
*  Belgicko
*  Brazília
*  Čína
*  Nový Zéland

**Skupina D**:
*  Honduras
*  Kamerun
*  Južná Kórea
*  Taliansko

## Ženský turnaj

**Skupina E**: 
*  Argentína
*  Čína
*  Kanada
*  Švédsko

**Skupina F**:
*  Brazília
*  KĽDR
*  Nemecko
*  Nigéria

**Skupina G**:
*  Japonsko
*  Nórsko
*  Nový Zéland
*  USA

### Medailisti

## Iné projekty

## Externé odkazy
* oficiálna stránka Letných olympijských hier 2008  


Kategória:Futbal v 2008
2008
2008
Futbal na Letných olympijských hrách 2008 – muži

**[[Futbal|Mužský turnaj vo futbale]] na [[Letné olympijské hry 2008| Letných olympijských hrách 2008]]** prebiehal od 7. do 23. augusta v Pekingu a niektorých iných čínskych mestách. Na turnaji sa zúčastnilo 16 mužstiev. Jednotlivé krajiny reprezentovali výbery hráčov do 23 rokov. Každé mužstvo mohlo doplniť súpisku o troch hráčov starších ako 23 rokov. 

## Kvalifikácia

## Skupinová fáza

### Skupina A

----

----

----

----

----

----

----

### Skupina B

----

----

----

----

----

----

----

### Skupina C

----

----

----

----

----

----

----

### Skupina D

----

----

----

----

----

----

----

## Vyraďovacia fáza

### Pavúk turnaja

----

### Štvrťfinále

----

----

----

----

### Semifinále

----

----

### Zápas o bronz

----

### Finále

## Medailové umiestnenia

## Štatistiky

### Poradie strelcov

;4 góly
*  Giuseppe Rossi
;3 góly
*  Moussa Dembélé
*  Victor Nsofor Obinna
;2 góly
*  Sergio Agüero
*  Ángel Di María
*  Ezequiel Lavezzi
*  Lionel Messi
*  Kevin Mirallas
*  Diego
*  Jô
*  Thiago Neves
*  Ronaldinho
*  Rafael Sóbis
*  Sekou Cissé
*  Salomon Kalou
*  Gerald Sibon
*  Chinedu Obasi

;2 góly (pokr.)
*  Sacha Kljestan
;1 gól
*  Lautaro Acosta
*  Diego Buonanotte
*  Juan Román Riquelme
*  Ruben Zadkovich
*  Laurent Ciman
*  Faris Haroun
*  Anderson
*  Hernanes
*  Marcelo
*  Alexandre Pato
*  Georges Mandjeck
*  Stéphane Mbia
*  Dong Fangzhuo
*  Gervinho
* Robert Acquafresca
* Sebastian Giovinco
*  Riccardo Montolivo

;1 gól (pokr.)
*  Tommaso Rocchi
*  Yohei Toyoda
*  Kim Dong-Jin
*  Park Chu-Young
*  Ryan Babel
*  Otman Bakkal
*  Jeremy Brockie
*  Olubayo Adefemi
*  Victor Anichebe
*  Promise Isaac
*  Peter Odemwingie
*  Chibuzor Okonkwo
*  Miljan Mrdaković
*  Slobodan Rajković
*  Đorđe Rakić
*  Jozy Altidore
*  Stuart Holden
;Vlastné góly
*  Slobodan Rajković (1)

## Externé odkazy
* Olympijský turnaj 2008 na oficiálnej stránke FIFA 

Kategória:Futbal na Letných olympijských hrách 2008
Nieuwerkerk (sopka)

**Nieuwerkerk** je neaktívny podmorský vulkán, nachádzajúci sa v západnej časti Bandského mora. Sopka má dve erupčné centrá vzdialené od seba 7&nbsp;km a je súčasťou podmorskej vulkanickej reťaze, v ktorej sa nachádza aj východnejšie umiestnený vulkán Emperor of China.

## Externé odkazy
* www.volcano.si.edu - podmorský vulkán Nieuwerkerk na Global Volcanism Program 

Kategória:Sopky Indonézie
Kategória:Sopky Tichého oceánu
Jonáš (prvé meno)

**Jonáš** je mužské rodné meno. Meniny na Slovensku má 12. novembra.

## Známi nositelia
* Jonáš Záborský
* Jonáš Bubenka

## Referencie

Kategória:Krstné mená
Kategória:Mužské mená
Kategória:Mužské mená hebrejského pôvodu
Amália Vilhelmína Brunšvicko-lüneburská

**Amália Vilhelmína Brunšvicko-lüneburská** (* 21. apríl 1673, Lüneburg, Nemecko † 10. apríl 1742, Viedeň, Rakúsko) bola rakúska arcivojvodkyňa a cisárovná ako manželka Jozefa I.

## Pôvod
Ako dcéra brunšvicko-lüneburského vojvodu Jána Fridricha a Benedikty Henriety z Pfalzu pochádzala z významného a pôvodne nekatolíckeho nemeckého rodu; z matkinej strany bola pravnučkou kurfirsta a českého „zimného“ kráľa Fridricha V. Falckého. Jej otec konvertoval v 50. rokoch 17. storočia na rímskokatolícku vieru.

## Manželstvo
24. februára 1699 sa vydala arcivojvodu Jozefa, najstaršieho syna a nástupcu cisára Leopolda I. a tento sobáš mal pomôcť posilniť vplyv cisárskeho dvora v severonemeckom prostredí. 

Manželstvo Amálie Vilhelmíny s následníkom habsburskej monarchie nebolo príliš šťastné. Jozef I. sa ani po sobáši nevzdal svojho neviazaného sexuálneho života s častým striedaním mileniek, z čoho ho malo, podľa mienky dvorných kruhov, vyviesť práve toto manželstvo s veľmi príťažlivou Amáliou Vilhelmínou. Svoju ženu dokonca nakazil pohlavnou chorobou, po ktorej už ostala neplodná, takže počas dvanásťročného manželstva porodila iba tri deti. Po manželovej neočakávanej smrti žila Amália Vilhelmína v blízkosti svojej svokry, ovdovenej cisárovnej Eleonóry Magdalény na viedenskom dvore Jozefovho brata a nástupcu Karola VI. Zomrela na počiatku vlády svojej netere Márie Terézie a bola pochovaná vo viedenskom kláštore saleziánov, rádu, ktorý sem sama uviedla.

## Rodinné pomery
S manželom sa im narodili tri deti:
* Mária Jozefa (* 8. február 1699 – † 17. november 1757)  ∞ 1719 August III. Wettin, poľský kráľ (* 1733 – † 1763)
* Leopold Jozef (* 29. október 1700 – † 4. august 1701)
* Mária Amália (* 22. október 1701 – † 11. december 1756)  ∞ 1722 bavorský kurfirst Karol VII. Albrecht, neskorší rímsky cisár Karol VII. (* 1697 – † 1745)

## Rodokmeň

## Iné projekty

Kategória:Habsburgovci
Kategória:Welfovci
Kategória:Cisárske manželky
Kategória:Kráľovské manželky Uhorska
Kategória:Kráľovské manželky Česka
Kategória:Zakladatelia kláštorov
Kategória:Pochovaní v kapucínskej krypte vo Viedni
Kategória:Arcivojvodkyne
Gunungapi Wetar

**Gunungapi Wetar** je menší ostrov vulkanického pôvodu nachádzajúci sa v centrálnej časti Bandského mora severne od ostrova Wetar. Ostrov je vrchol masívneho stratovulkánu, ktorého základňa je približne  pod hladinou mora, nad hladinu vyčnieva prakticky iba vrcholový kráter a to do výšky . V kráteri sa nachádza aj menší troskový kužeľ. V geologickej histórii vulkánu sú zaznamenané dve explozívne erupcie z rokov 1512 a 1699.

## Externé odkazy
* www.volcano.si.edu  – stratovulkán Gunungapi Wetar na Global Volcanism Program 

Kategória:Ostrovy Indonézie
Kategória:Sopky Indonézie
Kategória:Stratovulkány
Alžbeta Wilhelmína Württemberská

**Alžbeta Wilhelmína Württemberská** (* 21. apríl 1767, Treptow an der Rega, Republika Poľskej koruny a Litovského veľkokniežatstva – † 18. február 1790, Viedeň, Rakúske arcivojvodstvo, habsburská monarchia) bola württemberská princezná a rakúska arcivojvodkyňa, prvá manželka neskoršieho cisára Františka II. (I.). 

Pätnásťročnú dcéru württemberského vojvodu Fridricha II. a Žofie Doroty Brandenbursko-Schwedtskej si vyhliadol cisár Jozef II. ako manželku pre svojho synovca Františka a povolal ju do Viedne. Sobáš, ktorý sa konal v roku 1788 bol dôsledkom medzištátnej rakúsko-ruskej dohody, pretože Alžbetina staršia sestra Žofia Dorota (neskoršia Mária Fiodorovna) sa stala druhou manželkou budúceho cára Pavla I. 

Zomrela ako 22-ročná pri predčasnom pôrode dcéry Ludoviky (* 1790 – † 1791), dva dni pred Jozefom II. Pochovaná je v kapucínskej hrobke vo Viedni.

## Iné projekty

Kategória:Habsbursko-lotrinská dynastia
Kategória:Manželky arcivojvodu Rakúska
Kategória:Pochovaní v kapucínskej krypte vo Viedni
Kategória:Arcivojvodkyne
Klementína z Anjou

**Klementína z Anjou** alebo **Klementína Uhorská** (* 1293 – † 12. október 1328, Paríž, Francúzsko), bola francúzska a navarrská kráľovná, druhá manželka francúzskeho kráľa Ľudovíta X.; dcéra Karola Martela z Anjou, titulárneho kráľa Uhorska a Klementíny Habsburskej; neter Karola z Valois prostredníctvom jeho prvej manželky Margaréty z Anjou.

Keď Filip IV. zomrel, trón zdedil jeho najstarší syn Ľudovít. Jeho prvá manželka Margaréta, uznaná vinnou z cudzoložstva, bola od roku 1314 uväznená na hrade Gaillard. Keďže sa formálne nerozviedli, Margaréta sa stala francúzskou kráľovnou, no naďalej zostala vo väzení. Zomrela 14. augusta 1315 a údajne bola zavraždená, aby sa Ľudovít mohol znova oženiť. Za novú manželku si zvolil Klementínu – svadba sa konala 19. augusta 1315 a korunovácia v Remeši sa uskutočnila 24. augusta 1315.

Ľudovít zomrel v júni 1316 a zanechal po sebe tehotnú Klementínu. Do narodenia dieťaťa bol za regenta prehlásený švagor Filip, gróf z Poitiers. V novembri Klementína porodila syna Jána, ten však po niekoľkých dňoch zomrel. Novým kráľom sa stal Ľudovítov mladší brat Filip V.

Klementína potom opustila dvor a odišla na juh do Avignonu. Tu sa v roku 1318 utiahla do dominikánskeho kláštora v Aix-en-Provence. O niekoľko rokov neskôr sa vrátila znovu do Paríža a zomrela 12. októbra 1328 vo veku 35 rokov. Pochovali ju v kostole Jakobínov.

## Genealógia

## Iné projekty

Kategória:Narodenia v 1293
Kategória:Úmrtia v 1328
Kategória:Kráľovské manželky Francúzska
Kategória:Kráľovské manželky Navarry
Kategória:Kapetovci
Kategória:Pochovaní v bazilike Saint-Denis
Plávanie na Letných olympijských hrách 2008

**Plavecké súťaže** na Letných olympijských hrách 2008 prebiehali od 9. do 21. augusta. Všetky disciplíny okrem maratónu sa konali v Beijing National Aquatics Centre (tzv. **Vodná kocka**).

## Kvalifikačné kritériá

## Iné projekty


Kategória:Plávanie v 2008
Margaréta Burgundská

**Margaréta Burgundská** (* c. 1292 – † 14. august 1315, hrad Gaillard) bola francúzska kráľovná (13141315) a navarrská kráľovná (13051315).

## Životopis
Margaréta sa narodila ako dcéra vojvodu Róberta II. a Anežky Francúzskej, dcéry Ľudovíta IX.. Dňa 21. septembra 1305 sa vydala za najstaršieho syna francúzskeho kráľa Filipa IV. a Jany I. Navarrskej, budúceho Ľudovíta X. V roku 1311 porodila dcéru Janu, ktorá sa neskôr stala navarrskou kráľovnou.

Začiatkom roka 1314 nechal Filip IV. zatknúť svoje tri nevesty – Margarétu a sestry Janu a Blanku Burgundské. Dôvodom bolo – podľa dobovej kroniky – obvinenie z manželskej nevery s dvoma mladými rytiermi Filipom a Gauthierom d’Aunay. Toto obvinenie vzniesla jeho vlastná dcéra, anglická kráľovná Izabela (Aféra vo veži Nesle).

Pri mučení sa bratia mali k zločinu priznať, v dôsledku čoho boli popravení. Margarétu a jej švagrinú Blanku odviezli do pevnosti Gaillard, kde ich uväznili. Tu Margaréta 14. augusta 1315 za podozrivých okolností zomrela. Údajne bola zaškrtená. Iba päť dní po jej smrti sa Ľudovít znovu oženil.

## Externé odkazy
* Genealógia
* Genealógia Burgundských 

Kategória:Burgundovci
Kategória:Narodenia v 1292
Kategória:Úmrtia v 1315
Kategória:Kráľovské manželky Francúzska
Kategória:Kráľovské manželky Navarry
Kategória:Kráľovské manželky Sicílie
Kategória:Kapetovci
Denisa Smolenová

**Denisa Smolenová** (* 14. február 1989, Bratislava) je slovenská reprezentantka v plávaní, ktorá sa dostala na olympijské hry 2008. Je členkou klubu ORCA Bratislava.

V roku 2013 bola členkou SMU Lady Mustang Team Dallas v texaskom Dallase a v októbri 2013 sa vydala za plavca Huga Martineza.

## Úspechy
* **Majstrovstvá sveta**
** rozplavby (28,25 s)50 m motýlik (Melbourne, Austrália, 2007)
** rozplavby (2:19,59 s)200 m motýlik (Melbourne, Austrália, 2007)
** rozplavby (1:03,54 s)100 m motýlik (Melbourne, Austrália, 2007)

* Letné olympijské hry 2008
** rozplavby (2:13,81 s)200 m motýlik (Peking, Čína, 2008)

## Referencie

## Externé odkazy
* Denisa Smolenová na beijing2008.cn

Kategória:Slovenské plavkyne
Kategória:Slovenskí olympionici
Kategória:Plavci na Letných olympijských hrách 2008
Kategória:Plavci na Letných olympijských hrách 2012
Kategória:Osobnosti z Bratislavy
Plávanie na Letných olympijských hrách 2008 – 4 × 100 m voľný spôsob muži

**Mužská štafeta na 4 x 100 m** prebiehala 10. a 11. augusta 2008 v Beijing National Aquatics Centre.

## Rekordy (pred OH)

## Finále

* WR = Svetový rekord, OR = Olympijský rekord
* AF = Africký rekord, AS = Ázijský rekord, ER = Európsky rekord, OC = Rekord Oceánie
* CR = Rekord Commonwealthu, NR = Národný rekord

Kategória:Plávanie na Letných olympijských hrách 2008
Ondrej Kutlík

**Ondrej Kutlik** (* 9. september 1976, Námestovo) je bývalý slovenský vzpierač v kategórií do 85 kg. Bol členom klubu Diana Orol Ružomberok. Kutlik reprezentoval Slovensko na Letných olympijských hrách 2008 v Pekingu, kde súťažil v kategórii mužov do 85 kg (light heavyweight class). V tejto disciplíne obsadil dvanáste miesto, keď úspešne zdvihol 150 kg v trhu a 193 kg v nadhode, čím dosiahol celkový výkon 343 kg.

## Úspechy
* **Majstrovstvá Európy**
** 4. miesto (199 kg) -	do 85 kg (nadhod) (Lignano, Taliansko 2008)
** 4. miesto (200 kg) - do 85 kg (nadhod) (Sofia, Bulharsko 2005)
** 5. miesto (359 kg) - do 85 kg (nadhod + trh)	(Lignano, Taliansko 2008)
** 5. miesto (160 kg) - do 85 kg (trh) (Lignano, Taliansko 2008)
** 6. miesto (340 kg) - do 85 kg (nadhod + trh) (Wladyslawowo, Poľsko 2006)
** 7. miesto (190 kg) - do 85 kg (nadhod) (Wladyslawowo, Poľsko 2006)
** 8. miesto (150 kg) - do 85 kg (trh) (Wladyslawowo, Poľsko 2006)
** 10. miesto (350 kg) - do 85 kg (nadhod + trh) (Sofia, Bulharsko 2005)

### Umiestnenia
* **Majstrovstvá sveta**
** 23. miesto (337 kg) - do 85 kg (nadhod + trh) (Chiang Mai, Thajsko 2007)
** 24. miesto (152 kg) - do 85 kg (trh) (Chiang Mai, Thajsko 2007)
** 24. miesto (185 kg) - do 85 kg (nadhod) (Chiang Mai, Thajsko 2007)

## Referencie

## Externé odkazy
* Ondrej Kutlik na beijing2008.cn

Kategória:Slovenskí vzpierači
Kategória:Slovenskí olympionici
Kategória:Osobnosti z Námestova
Teon

**Teon** je menší ostrov vulkanického pôvodu, nachádzajúci sa v juhovýchodnej časti vulkanického ostrovného oblúka v Bandskom mori. Ostrov predstavuje vrchol andezitového stratovulkánu, jeho vrchol ukončujú dva krátery. Sopka bola pomerne aktívna v 17. storočí, keď bolo zaznamenaných päť väčších erupcií, najväčšia sa odohrala začiatkom roka 1660, keď objem vyvrhnutej tefry prekročil hodnotu 50 mil. m3 a vyžiadala si aj obete na životoch. Sopka sa na konci 17. storočia odmlčala, svoju činnosť jednorazovo obnovila v roku 1904.

## Externé odkazy
* www.volcano.si.edu – ostrov Teon na Global Volcanism Program 

Kategória:Ostrovy Indonézie
Kategória:Sopky Indonézie
Kategória:Stratovulkány
Serua

**Serua** môže byť:
* provincia na Fidži, pozri Serua (Fidži)
* ostrov v Bandskom mori, pozri Serua (ostrov)
Wurlali

**Wurlali** je v súčasnosti neaktívny stratovulkán nachádzajúci sa na indonézskom ostrove Damar. Je to najjužnejšie umiestnený vulkán vulkanického ostrovného oblúka v Bandskom mori. Sopka leží vo východnej časti ostrova na severnom okraji staršej, 5&nbsp;km širokej kaldery. Na vrchole sopky, ktorý je ukončený dvojicou kráterov sa nachádzajú aktívne fumaroly a tažiteľné ložisko síry. Erupcia z roku 1892 je jediná zaznamenaná erupcia sopky Wurlali.

## Externé odkazy
* www.volcano.si.edu - stratovulkán Wurlali na Global Volcanism Program 

Kategória:Sopky Indonézie
Kategória:Stratovulkány
Eva Ódorová

**Eva Ódorová** (* 22. november 1979, Komárno) je slovenská reprezentantka v stolnom tenise, ktorá sa kvalifikovala na letné olympijské hry 2008. Je členkou francúzskeho klubu CP Lys Lez Lannoy a trénuje ju Vladimír Mihočko ml.

## Vrcholové podujatia
### Peking 2008
V kvalifikácií vyhrala nad Priscilou Flynou Tommyovou z Vanuatu výsledkom 4:0.

## Úspechy
* **Majstrovstvá Európy**
** 5. miesto - dvojhra (Århus, Dánsko 2005)

## Referencie


## Externé odkazy
* Eva Ódorová na beijing2008.cn

Kategória:Narodenia v 1979
Kategória:Žijúci ľudia
Kategória:Osobnosti z Komárna
Kategória:Slovenské stolné tenistky
Kategória:Slovenskí olympionici
Kategória:Stolní tenisti na Letných olympijských hrách 2008
Kategória:Stolní tenisti na Letných olympijských hrách 2016
Nila (ostrov)

**Nila** je menší ostrov vulkanického ostrova, nachádzajúci sa v južnej časti Bandského mora. Ostrov má rozmery 5 ×  a predstavuje vynorený, kalderou ukončený vrchol andezitového stratovulkánu. V 20. storočí boli zaznamenané štyri freatické erupcie stredne silného charakteru. Posledná sa odohrala na začiatku leta 1968, najsilnejšia bola erupcia z 13. marca 1932, počas ktorej bola vulkanickým popolom zasypaná a následne opustená osada *Rumadai*.

## Externé odkazy
* www.volcano.si.edu  – ostrov Nila na Global Volcanism Program 

Kategória:Ostrovy Indonézie
Kategória:Sopky Indonézie
Kategória:Stratovulkány
Serua (ostrov)

**Serua** je ostrov vulkanického pôvodu, nachádzajúci sa vo východnej časti Bandského mora. Ostrov má pretiahnutý tvar a rozmery 2 × . Predstavuje vynorený vrchol andezitového stratovulkánu, ktorého základňa je  pod hladinou mora. Vulkán je jeden z najaktívnejších v ostrovnom oblúku, lemujúcom subdukčnú zónu Bandského mora, od konca 17. storočia bolo zaznamenaných desať, prevažne slabších erupcií, posledná sa odohrala na jeseň roku 1921.

## Externé odkazy
* www.volcano.si.edu – ostrov Serua na Global Volcanism Program 

Kategória:Ostrovy Indonézie
Kategória:Sopky Indonézie
Kategória:Stratovulkány
Manuk

**Manuk** je menší neobývaný ostrov vulkanického pôvodu, nachádzajúci sa vo východnej časti Bandského mora. Ostrov je vrchol vyše 3 000 vysokého stratovulkánu, ktorého väčšia časť sa nachádza pod hladinou mora. Je to zároveň navýchodnejší vulkán Bandského mora. Vek poslednej erupcie nie je známy. Kráter a jeho západný okraj je silne premenený hydrotermálnymi procesmi a nachádzajú sa tam početné fumaroly. Síra usadená v okolí fumarol bola v minulosti predmetom ťažby čínskych obchodníkov.

## Externé odkazy
* www.volcano.si.edu  – ostrov Manuk na Global Volcanism Program 

Kategória:Ostrovy Indonézie
Kategória:Sopky Indonézie
Kategória:Stratovulkány
Arcibiskupský palác (Trnava)

náhľad|Súsošie sv. Jozefa, v pozadí Arcibiskupský palác.

**Arcibiskupský palác** je renesančná poschodová budova v Trnave z roku 1562. Bola postavená na starších gotických základoch. Koncom 16. storočia boli pristavané dvorové krídla. V roku 1615 vybudovaná trojosová architektúra pre archív a knižnicu. Do roku 1820 v arcibiskupskom paláci nepretržite sídlili arcibiskupi. Domov viacerých oltárnych bratstiev. 

## Dejiny
Arcibiskupský palác stojí južne od Dómu sv. Miluláša. Palác s uzavretým nadvorím dal v roku 1562 vybudovať arcibiskup Mikuláš Oláh ako svoju rezidenciu. Arcibiskupský palác bol do roku 1820 sídlom  ostrihomských arcibiskupov. Renesančný arcibiskupský palác postavili na mieste starších stredovekých domov, z gotických prvkov sa zachovali okná kaplnky vo dvore. Rozsiahla baroková prestavba mesta a mladšie slohové obdobia sa v porovnaní s ostatnou architektúrov paláca dotkli v podstatne menšom rozsahu. Vzhľadom na renesančné prvky v podobe klenieb a portálov zachovaných v interiéri sa považuje za reprezentatívnu ukážku trnavskej renesancie. Pod severným krídlom rovnobežným s farským kostolom sa nachádza rozľahlá, pôvodne viac podlažná pivnica pripomínajúca pivnice pod hradom Červený Kameň. Priečelie paláca zdobia kamenné erby M. Oláha, J. Szelepcsényiho a erb arcibiskupa Františka Forgáča, ktorý pre potreby knižnice, tlačiarne a archívu nechal v roku 1615 na severnej strane pristaviť krídlo smerujúce do námestia.

## Literatúra
* Milan Kazimír, Daniela Zacharová: Trnava na starých pohľadniciach, DAJAMA, 2007

Kategória:Stavby v Trnave
Kategória:Paláce na Slovensku
Kategória:Renesančné stavby na Slovensku
Kategória:Architektúra z 1562
Banda Api

**Banda Api** je ostrov vulkanického pôvodu, nachádzajúci sa v severovýchodnej časti Bandského mora. Ostrov je vlastne vyčnievajúci okraj 7&nbsp;km širokej kaldery, tvorený je prevažne bazaltovými a ryodacitovými horninami. Vulkán je pomerne aktívny, jeho erupcie sú dobre zdokumentované už od konca 16. storočia, nakoľko ostrov bol dôležitou lokalitou v holandských a portugalskom obchodníkov s korením. Za toto obdobie ich bolo zaznamenaných vyše 20, väčšina z nich bola pomerne slabá, strombolského typu. Vulkanickým centrom bol kráter *Gunung Api* nachádzajúci sa v centrálnej časti ostrova. V rokoch 1609, 1632, 1690 a naposledy 9. mája 1988 však erupcie dosiahli oveľa väčšiu intenzitu, sprevádzanú výlevmi láv a vyžiadali si aj obete na životoch.

## Iné projekty
.

## Externé odkazy
* www.volcano.si.edu - ostrov Banda Api na Global Volcanism Program 

Kategória:Sopky Indonézie
Kategória:Kaldery
Ján I. (Francúzsko)

**Ján I. Pohrobok** (* 15. november 1316, Paríž, Francúzske kráľovstvo – † 20. november 1316), tamže) bol kráľ Francúzska a Navarrska, gróf zo Champagne.

Narodil sa ako kráľ z rodu Kapetovcov po smrti svojho otca Ľudovíta X. a jeho druhej manželke Klementíne Uhorskej.

Žil iba niekoľko dní, pochovali ho v bazilike Saint-Denis. 

Po jeho smrti sa veľa ľudí domnievalo, že mu ju privodil jeho strýko Filip V., aby získal trón. Takisto sa objavili príbehy, že Filip dieťa uniesol a nahradil ho mŕtvolkou iného dieťaťa. V 50. rokoch 14. storočia sa totiž v Provensálsku objavil muž, ktorý o sebe tvrdil, že je francúzskym kráľom Jánom I. Rýchle ho však zavreli do väzenia, kde aj zomrel.

Po smrti Jána I. sa na vyriešenie otázky nástupníctva na francúzsky trón využilo zvykové právo starých Sálskych Frankov Lex Salica. Okrem Filipa mala na trón nárok aj Jánova nevlastná sestra, vtedy 5-ročná princezná Jana, dcéra Ľudovíta X. a Margaréty Burgundskej.

Podľa feudálneho práva (podľa ktorého sa dovtedy dedili takmer všetky léna vo Francúzsku) by Jana bola ďalším panovníkom Francúzska. Naopak, podľa zvykového práva starých Sálskych Frankov, žena nemohla zdediť trón. Za touto právnickou interpretáciou boli praktické dôvody – využila sa nevera jej matky a pochybnosti o jej otcovstve. Pri tejto interpretácii práva – dediť môžu iba muži – bolo nebezpečenstvo, že by bastard zdedil trón, odvrátené bez toho, aby preskúmali jej skutočný pôvod. Jana napriek tomu mala nepopierateľné právo na následníctvo v Navarrsku, kde ženy mohli dediť trón. Jej nárok však ignorovali až do smrti oboch jej strýkov Filipa V. a Karola IV.

## Iné projekty

Kategória:Králi Francúzska
Kategória:Kapetovci
Kategória:Pochovaní v bazilike Saint-Denis
Kategória:Osobnosti z Paríža
Arcibiskupský palác

**Arcibskupský palác** môže byť:

*v Trnave, pozri Arcibiskupský palác (Trnava)
*v Rožňave, pozri Arcibiskupský palác (Rožňava)
*v Košiciach, pozri Arcibiskupský palác (Košice)
*v Bratislave, pozri Letný arcibiskupský palác
*v Prahe, pozri Arcibiskupský palác (Praha)
*v Olomouci, pozri Arcibiskupský palác (Olomouc)
Benjamin Boukpeti

thumb|right
**Benjamin Boukpeti** celým menom **Benjamin Kudjow Thomas Boukpeti** (* 4. august 1981, Lagny-sur-Marne, Francúzsko) je togský vodný slalomár, venujúci sa K1. Je vysoký 176 cm a váži 73 kg. Jeho matka je Francúzka a otec je Togčan.

## Vrcholové podujatia
### Peking 2008
Na letných olympijských hrách 2008 získal prvú medailu pre Togo v histórií olympijských hier.Po semifinále ešte vyhrával, no napokon skončil na treťom mieste. V cieli finále od radosti zlomil pádlo.

Na úvodnom ceremoniálu bol vlajkonosičom Toga.

## Úspechy
* **Majstrovstvá sveta**
** 22. miesto (98,47 s) - K1 (Foz do Iguaçu, Brazília 2007)

* **Majstrovstvá Afriky**
** 1. miesto (244,05 s) - K1 (Keňa 2008)

* **[[Letné olympijské hry]]**
** Letné olympijské hry 2004
*** 18. miesto (102,43 s) - K1 (Atény, Grécko 2004)
** Letné olympijské hry 2008
*** 3. miesto (173,45 s) - K1 (Peking, Čína 2008)

## Referencie


## Externé odkazy
* oficiálna webstránka 
* Benjamin Boukpeti na beijing2008.cn

Kategória:Narodenia v 1981
Kategória:Togskí vodní slalomári
Star Wars: Droid Works

**Star Wars: Droidworks** je výučbová počítačová hra vytvorená spoločnosťou Lucas Learning. Cieľom hry je vytvoriť model funkčného droida z množstva predpripravených stavebných častí.

## Externé odkazy
* LucasLearning Software Products - Star Wars DroidWorks  

Kategória:Hry s námetom Hviezdnych vojen
Kategória:Počítačové hry
Kategória:Počítačové hry z 1998
Kategória:Third-person-shooter
Kategória:Hry pre Windows
Musqueam

thumb|Oblasť pôvodne obývaná indiánmi z kmeňa Musqueam
thumb|Indiáni z kmeňa Musqueam, prelom 19. a 20. storočia
**Musqueam** je indiánsky kmeň v kanadskej provincii Britská Kolumbia. Je to jediný kmeň, ktorého rezervácie sa nachádzajú len v obvode mesta Vancouver.

Jeho tradičný jazyk, sa volá *hən̓q̓əmin̓əm̓*, v súčasnosti je na pokraji vymretia, tento jazyk je subdialektom Sališského jazyka Halkomelem. Indiáni z kmeňa Musqueam sú príbuzní s ich susedmi v oblasti dolného toku rieky Fraser. Susedné kmene Kwantlen a Katzie žijúce proti prúdu rieky s Musqueammi zdieľajú dialekt *Hun'qumi'num*', no kmeň Stóːlō hovorí iným dialektom - *Halq’əméyləm*. Sališovia žijúci na Vancouverovom ostrove a na súostroví Gulf Islands na juhozápade úžiny Strait of Georgia hovoria iným dialektom - *Hul’q̱’umi’num*. 

Indiáni z tohto kmeňa sú najstaršími pôvodnými obyvateľmi žijúcimi na území dnešného Vancouveru. Pôvodný kraj kmeňa Musqueam je najvzdialenejším územím, kam sa podarilo preniknúť prieskumníkovi Severozápadnej spoločnosti Simonovi Fraserovi na jeho epickej výprave k úžine Strait of Georgia. Musel sa vrátiť nazad kvôli nepriateľstvu tohto kmeňa, ktorý mal zlé skúsenosti s belochmi na ich lodiach. Náčelník Whattlekainum varoval Frasera pred hroziacim útokom, čím pravdepodobne zachránil život jemu a jeho mužom.

## Referencie

Kategória:Domorodí obyvatelia Severnej Ameriky
Jozef Gönci

**Jozef Gönci** (* 18. marec 1974, Košice) je bývalý slovenský športový strelec, ktorý získal dve bronzové medaily na olympijských hrách v roku 1996 a 2004. Vo svetovom rebríčku sa v marci 2007 nachádzal na 5. mieste. Svoju kariéru ukončil po LOH 2012 v Londýne, odvtedy pôsobí v štruktúrach slovenského športu ako funkcionár.

## Športové úspechy
* 1996 3. miesto OH Atlanta, v ľubovoľnej malokalibrovke na 60 rán
* 1997 2. miesto ME Kouvola
* 1998 2. miesto ME Barcelona
* 1999 1. miesto ME Bordeaux (Francúzsko), ľubovoľná malokalibrovka na 3x40 rán
* 1999 celkový víťaz Svetového pohára
* 1999 1. miesto SP Mníchov
* 2001 3. miesto ME Záhreb
* 2001 1. miesto SP Atlanta
* 2001 1. miesto SP Miláno
* 2003 1. miesto ME v streľbe zo vzduchových zbraní
* 2003 1. miesto ME Göteborg
* 2004 1. miesto SP Sydney
* 2004 3. miesto OH Atény, vzduchová puška 60 rán na 10 m
* 2005 2. miesto ME Belehrad
* 2005 1. miesto SP Miláno
* 2006 1. miesto SP Mníchov
* 2007 3. miesto SP Bangkok
* 2007 1. miesto ME Granada (Španielsko), v ľubovoľnej malokalibrovke na 3x40 rán
* 2008 3. miesto ME Winterthur (Švajčiarsko), vo vzduchovej puške 60
* 2008 2. miesto ME Winterthur (Švajčiarsko), družstvá, vo vzduchovej puške 60

## Osobné rekordy
* 1999 600 bodov v základnej časti, 20. 2. 1999 v Bratislave
* 2000 703,4 (598 + 105,4), 7. 5. 2000 v Plzni

## Ocenenia
* 1998 najlepší strelec sveta
* 1998/1999 2. miesto v ankete o Najúspešnejšieho športovca SR
* 1999 najlepší strelec sveta
* 2002 najlepší strelec
* 2007 najlepší strelec (ocenenie SSZ)

## Referencie

## Externé odkazy
* Pôvodný zdroj

Kategória:Slovenskí športoví strelci
Kategória:Slovenskí olympionici
Kategória:Slovenskí bronzoví olympijskí medailisti
Kategória:Osobnosti z Košíc
Kategória:Osobnosti na slovenských poštových známkach
Kategória:Športoví strelci na Letných olympijských hrách 1996
Kategória:Športoví strelci na Letných olympijských hrách 2000
Kategória:Športoví strelci na Letných olympijských hrách 2004
Kategória:Športoví strelci na Letných olympijských hrách 2008
Kategória:Športoví strelci na Letných olympijských hrách 2012
Richard Riszdorfer

**Richard Riszdorfer**,  (* 17. marec 1981, Komárno) je slovenský kajakár v rýchlostnej kanoistike, brat Michala Riszdorfera.

Spolu so svojím bratom, Jurajom Bačom a Erikom Vlčekom vybojoval bronzovú medailu na OH 2004 v Aténách (disciplína K4 1 000 m). Na OH v Pekingu dosiahla slovenská posádka striebornú medailu (v zostave nahradil Baču Juraj Tarr).

Celkovo získal 5 svetových a 6 európskych titulov, všetky v disciplíne K4.

Kategória:Narodenia v 1981
Kategória:Slovenskí kajakári
Kategória:Slovenskí olympionici
Kategória:Súrodenci v kanoistike
Kategória:Osobnosti z Komárna
Kategória:Slovenské osobnosti maďarského pôvodu
Kategória:Slovenskí strieborní olympijskí medailisti
Kategória:Slovenskí bronzoví olympijskí medailisti
Kategória:Osobnosti na slovenských poštových známkach
Klezmer

thumb|''Lebedik un Freilech'', Vienna,&nbsp;2009.
**Klezmer** (jidiš כּלי־זמיר, etymologicky z hebrejčiny k'li zemer כלי זמר, „hudobný nástroj“) je hudobná tradícia judaizmu. Okolo 15. storočia vyvinuli hudobníci zvaní kleyzmorim alebo kleyzmerim tradíciu svetskej (nie liturgickej) židovskej hudby. Zakladali na zbožnej tradícii vracajúcej sa až do biblických časov a ich hudobný odkaz klezmeru sa rozvíja dodnes. Repertoár tvoria predovšetkým tanečné piesne pre svadby a iné oslavy. Názvy a texty piesní sú väčšinou v jidiš.

Pôvodne znamenalo slovo klezmer hudobný nástroj, neskôr sa význam rozšíril aj na samotných hudobníkov. Pre hudobný žáner sa začalo používať až v 2. polovici 20. storočia. Nahrávky a piesne z počiatku 20. storočia sa väčšinou označovali ako „jidiš“ hudba.

## Iné projekty


Kategória:Hudobné žánre
Kategória:Židovská hudba
Emmerich am Rhein

**Emmerich am Rhein** je nemecké mesto pri Rýne s 30&nbsp;000 obyvateľmi v spolkovej krajine Severné Porýnie-Vestfálsko, vo vládnom obvode Düsseldorf a okrese Kleve. Je položené priamo na hranici s Holandskom. Z mesta pochádza slávny operetný skladateľ Eduard Künneke, futbalový majster sveta Rainer Bonhof a kabaretista "Der unglaubliche Heinz".

## Referencie

## Iné projekty

Kategória:Mestá v Severnom Porýní-Vestfálsku
Klement XIV.

**Klement XIV.,** vlastným menom **Giovanni Vincenzo Antonio Ganganelli** (* 31. október 1705, Santarcangelo di Romagna, Pápežský štát – † 22. september 1774, Rím) bol 249. pápež v poradí v období od 19. mája 1769 do svojej smrti. Je známy tým, že roku 1773 rozpustil jezuitskú rehoľu.

## Biografia
Narodil sa 31. októbra 1705 v Santarcangelo di Romagna. 15. mája 1723 vstúpil do Rádu menších bratov konventuálov a o rok neskôr, 18. mája 1724 bol prijatý za úplného člena rádu. 24. septembra 1759 ho pápež Klement XIII. kreoval za kardinála s titulom kardinál-kňaz a titulárnym kostolom *San Lorenzo in Panisperna*. 29. marca 1762 mu pápež zmenil titulárne sídlo na *Santi XII Apostoli*. 19. mája 1769 bol v konkláve po smrti Klementa XIII. zvolený za pápeža. Keďže však v tom čase ešte nebol biskupom, 28. mája obdržal biskupskú vysviacku z rúk Federica Marcella ''kardinál'' Lante Montefeltro Della Rovera a spolusvätiteľov Giovanniho Francesa ''kardinála'' Albaniho a Henryho Benedicta Maryho Clementa ''kardinála'' Stuarta of York. Korunovaný bol 9. júna 1769.

Pre Slovensko je tento pápež významný tým, že 19. septembra 1771 vydal bulu *Eximia Regalium*, ktorou definitívne vyriešil otázku postavenia Mukačevskej eparchie (nanovo ju erigoval). Do tejto eparchie vtedy patrili aj všetci gréckokatolíci na území dnešného Slovenska. 21. júla 1773 rozpustil jezuitskú rehoľu a týmto je dodnes nepopulárne známy. Zomrel 22. septembra 1774 v Ríme.

## Pozri aj

* Zoznam kardinálov vymenovaných Klementom XIV.

## Iné projekty

## Zdroj
* CHENEY, David M.. *Pope Clement XIV; Lorenzo (Giovanni Vincenzo Antonio) Ganganelli, O.F.M. Conv. †* [online]. catholic-hierarchy.org, [cit. 2015-08-17]. Dostupné online. 

Kategória:Talianski pápeži
Nino de Angelo

**Nino de Angelo** (* 18. december 1963, Karlsruhe, Nemecko) je nemecko-taliansky spevák. 

Jeho doteraz najväčším hitom je pieseň Jenseits von Eden, ktorá bola v roku 1984 desať týždňov na prvom mieste nemeckej hitparády. V roku 1989 spolupracoval s Dietrom Bohlenom zo skupiny Modern Talking a vydali spolu dve CD. V súčasnosti pracuje s rôznymi medzinárodnými umelcami.

## Diskografia
### Albumy
* 1983: *Junges Blut*
* 1984: *Jenseits Von Eden*
* 1984: *Nino*
* 1984: *Zeit Für Rebelle*
* 1985: *Time To Recover*
* 1986: *Ich suche nach Liebe*
* 1987: *Durch tausend Feuer*
* 1988: *Baby Jane*
* 1989: *Flieger*
* 1989: *Samuraj*
* 1991: *De Angelo*
* 1993: *Verfluchte Zeiten*
* 2000: *Schwindelfrei*
* 2002: *Solange man liebt*
* 2003: *Zurück nach vorn*
* 2004: *Un Momento Italiano*
* 2005: *Nino*
* 2012: *Das Leben ist schön*
* 2014: *Meisterwerke – Lieder meines Lebens*
* 2017: *Liebe für immer*

### Single
* 1983: „Jenseits von Eden“
* 1984: „Atemlos“ / „Gar Nicht Mehr“
* 1984: „Giganti“ / „Tempo Verra“
* 1984: „Guardian Angel“
* 1984: „Unchained Love“
* 1984: „Wir Sind Giganten“ / „Zeit Für Rebellen“
* 1989: „Flieger“ / „Laureen“
* 1989: „Samuraj“
* 1989: „If There Is One Thing That's Forever“
* 2001: „Engel“
* 2002: „Ich mach' meine Augen zu (Everytime)“ (so spevákom Chrisom Normanom)
* 2002: „Wenn du lachst“
* 2004: „Komm zurück zu mir“

## Externé odkazy
* Oficiálna stránka

Kategória:Nemeckí speváci
Kategória:Účastníci Veľkej ceny Eurovízie
Kategória:Nemecké osobnosti talianskeho pôvodu
Kategória:Osobnosti z Karlsruhe
Klement XIII.

**Klement XIII.**, vlastným menom **Carlo della Torre Rezzonico** (* 7. marec 1693, Benátky, Benátska republika – † 2. február 1769, Rím) bol 248. pápež v poradí v období od 6. júla 1758 do svojej smrti.

## Životopis
Narodil sa 7. marca 1693 v Benátkach. 23. decembra 1731 bol vysvätený na kňaza. Na konzistóriu 20. decembra 1737 bol pápežom Klementom XII. menovaný za kardinála s titulom kardinál-diakon a titulárnym kostolom *San Nicola in Carcere*. 11. marca 1743 bol menovaný za sídelného biskupa padovského, biskupské svätenie prijal 19. marca 1743 z rúk pápeža a spolusvätiteľov Giuseppeho ''kardinála'' Accoramboniho a Antonia Saveria ''kardinála'' Gentiliho. 15. mája 1747 mu pápež zmenil titulárny kostol i titul: stal sa kardinálom-kňazom s titulárnym kostolom *Santa Maria in Ara Coeli*. O osem rokov neskôr, 17. februára 1755 mu pápež opäť zmenil titulárny kostol na *San Marco*. 3. mája 1758 zomrel pápež Benedikt XIV., 15. mája 1758 sa začalo konkláve, na ktorom mal byť zvolený jeho nástupca na Petrovom stolci. Konkláve trvalo 22 dní, keď bol za pápeža zvolený 6. júla 1758 kardinál della Torre Rezzonico, ktorý si zvolil meno Klement XIII. Intronizovaný bol 16. júla 1758. Zomrel 2. februára 1769 v Ríme vo veku 75 rokov.

## Pozri aj

* Zoznam kardinálov vymenovaných Klementom XIII.

## Iné projekty

## Externé odkazy
* Hrobka Klementa XIII. 

## Zdroj
* CHENEY, David M.. *Pope Clement XIII; Carlo della Torre Rezzonico †* [online]. catholic-hierarchy.org, [cit. 2015-08-17]. Dostupné online. 

Kategória:Talianski pápeži
Kategória:Osobnosti z Benátok
Giurtelecu Şimleului

**Giurtelecu Şimleului** (, ) je dedina ležiaca v severozápadnej časti Transylvánie, v župe Sălaj v Rumunsku administratívne patriaca do obce Măerişte.

## Iné projekty
 

Kategória:Dediny v Rumunsku
Olympijská vlajka

right|thumb|Olympijská vlajka

**Olympijská vlajka** je symbol medzinárodného olympijského hnutia reprezentovaného Medzinárodným olympijským výborom (MOV). Vlajka má podobu bieleho obdĺžnika (2:3), v ktorom je umiestnený najvyšší symbol olympizmu, päť navzájom sa prelínajúcich kruhov modrej, žltej, čiernej, zelenej a červenej farby. Každý kruh reprezentuje jeden svetadiel: Európa (modrá),  Ázia (žltá), Afrika (čierna), Austrália a Oceánia (zelená) a Amerika (červená). Stale ostáva pravdou, že  farby boli pridelené ku konkrétnym svetadielom. Nie je pravdou, ze farby, vrátane podkladovej bielej, boli vybraté podľa vlajok štátov a minimálne jednu z týchto farieb, obsahuje každá vlajka štátu.

Podobu vlajky navrhol v roku 1914 zakladateľ moderného olympijského hnutia, barón Pierre de Coubertin a predstavil ju olympijskému výboru. Plánované prvé použitie vlajky na Olympijských hrách 1916 prekazila prvá svetová vojna, takže prvýkrát sa vlajka použila až na olympiáde v Antverpách v roku 1920.

Kategória:Olympijské hry
Kategória:Vlajky medzinárodných organizácií
Čalga

**Čalga** (bulh. Чалга) je označenie pop folk hudby v Bulharsku, ktorá je ovplyvnená arabskými, tureckými, gréckymi a inšpiruje sa tiež hudbou flamenco a klezmer. Je charakteristická opakovaním hudobných schém a tanečných rytmov a jej štýl tanca sa nazýva kyuchek (v Bulharsku), čoček (v Srbsku, Severnom Macedónsku).

## Známy speváci čalgy
* Preslava
* Azis
* Desi Slava

## Externé odkazy
*Čoček - Balkánska mosadzná hudba

Kategória:Folk
Kategória:Populárna hudba
Kategória:Hudba v Bulharsku
Pápežský erb

Toto je stránka s prehľadom obrázkov erbov pápežov.

## Externé odkazy
* Popis erbu Benedikta XVI. na stránkach Vatikánu
* Obrazový prehľad erbov pápežov
* Pápeži o droku 1447, krátky popis a erby 

## Zdroj

Kategória:Pápeži
Kategória:Insígnie
RGBA

**RGBA** je anglická skratka pre farebný model pozostávajúci z červenej, zelenej a modrej farby (angl. **R**ed, **G**reen, **B**lue) a **A**lfa kanálu (priehľadnosti).

Ukážka použitia:

 #225599ff

Mriežka, používa sa napríklad v HTML kóde, a za ňou v šestnástkovej sústave červená farba (22), zelená farba (55) a modrá farba (99). Posledný údaj udáva hodnotu priesvitnosti. Tento kokrétny zápis patrí tmavomodrej farbe s nulovou priesvitnosťou.

## Pozri aj
* GIF
* JPEG
* SVG

Kategória:Grafické súborové formáty
Ľutenica

náhľad|Ľutenica

**Ľutenica** (tiež **lutenica**, srb. љутеница, bulh. лютеница, mac. лутеница) je národná prísada a korenivo používané najmä v Bulharsku.

Je zložená z paradajok, papriky, cibule, cesnaku, čierneho korenia, rastlinného oleja, cukru a soli.

Kategória:Bulharská kuchyňa
Kategória:Srbská kuchyňa
Malé Sundy

thumb|right|200px|Poloha súostrovia Malé Sundy.
**Malé Sundy** (indon. **Nusa Tenggara**) je názov skupiny ostrovov v južnej časti Malajského súostrovia na rozhraní Indického a Tichého oceánu. Administratívne patria pod správu indonézskych provincií Bali, Nusa Tenggara Barat, Nusa Tenggara Timur a východná časť ostrova Timor je nezávislý štát Východný Timor.

## Zoznam ostrovov
* Adonara
* Alor
* Bali
* Flores
* Komodo
* Lombok
* Palu'e
* Pantar
* Rote
* Solor
* Sangeang
* Savu
* Sumba
* Sumbawa
* Timor

## Iné projekty


Kategória:Ostrovy Indonézie
Kategória:Geografia Východného Timoru
Mamaia

right|thumb|Mamaia

**Mamaia** je najväčšie prímorské letovisko na rumunskom čiernomorskom pobreží. Nachádza sa severovýchodne od mesta Konstanca. Trvalý pobyt tu má minimum obyvateľov, pričom stredisko je prechodne zaľudnené predovšetkým v lete.

Letovisko je 8 km dlhé a 300 m široké, tvorí ho pás pevniny medzi Čiernym morom a jazerom Siutghiol.

Po výraznom vývoji v posledných rokoch sa stredisko zaradilo medzi významné letné destinácie v Európe.

Vrchol turistickej sezóny tu trvá od polovice mája do konca septembra, keď sú priemerné denné teploty od 25 do 30 stupňov a voda je teplá do neskorej jesene.

Hotely sú od strednej kategórie po exkluzívne 4- a 5-hviezdičkové a súkromné kluby.

Konala sa tu jedenásta schôdza predstaviteľov strednej Európy 27. a 28. mája 2004.

## Iné projekty

Kategória:Prímorské letoviská v Rumunsku
Colo

**Colo** môže byť:
* mesto v Iowe, pozri Colo (Iowa)
* rieka v Austrálii, pozri Colo (rieka)
* sopka v Indonézii, pozri Colo (sopka)
* skrátený názov amerického štátu Colorado
Colo (sopka)

**Colo** je menší stratovulkán, nachádzajúci sa na menšom ostrove Una-Una v Tominskom zálive. Vrchol 507&nbsp;m vysokej sopky je ukončený 2&nbsp;km širokou kalderou. V histórii boli zaznamenané iba tri erupcie (v rokoch 1898, 1938 a 1983). Prvá a posledná erupcia boli veľmi silné, zničili takmer celý ostrov a vyžiadali si evakuáciu obyvateľstva.

## Externé odkazy
* www.volcano.si.edu  - stratovulkán Colo na Global Volcanism Program 

Kategória:Sopky Indonézie
Kategória:Stratovulkány
Blanka Burgundská

**Blanka Burgundská** (* 1296 – † 29. apríl 1326), francúzska a navarrská kráľovná (január až máj 1322); dcéra grófa Ota IV. Burgundského a jeho manželky grófky Mahaut z Artois.

Dňa 20. mája 1308 sa vydala za budúceho francúzskeho kráľa Karola IV.

Bola obvinená z cudzoložstva a uväznená spolu so švagrinou Margarétou na hrade Gaillard začiatkom roka 1314. V čase korunovácie svojho manžela tam ešte stále žila. Kráľ ju odmietol prepustiť. Ich manželstvo bolo anulované pápežom Jánom XXII. dňa 19. mája 1322. Po rozvode sa mohla utiahnuť do kláštora 
Maubuisson, neďaleko Pontoise a tu aj zomrela v apríli 1326.

Kategória:Narodenia v 1296
Kategória:Úmrtia v 1326
Kategória:Kráľovské manželky Francúzska
Kategória:Kráľovské manželky Navarry
Mária Luxemburská

**Mária Luxemburská** (* 1304 – † 26. marec 1324) bola francúzska a navarrská kráľovná.

Dcéra rímsko-nemeckého cisára Henricha VII. a Margaréty Brabantskej. Dňa 21. septembra 1322 sa stala druhou manželkou Karola IV. Francúzskeho. Týmto manželstvom sa malo posilniť postavenie Francúzska smerom na východ. V marci 1324 mala nehodu so svojim kočom a bola vážne zranená. V tom čase čakala dieťa, ktoré sa narodilo predčasne a žilo iba niekoľko hodín. Mária zomrela ani nie 20-ročná 26. marca 1324 a pochovali ju v dominikánskom kostole v Montagris.

## Iné projekty

Kategória:Narodenia v 1304
Kategória:Úmrtia v 1324
Kategória:Kráľovské manželky Francúzska
Kategória:Kráľovské manželky Navarry
Kategória:Luxemburgovci
Bázický bod

**Bázický bod** je jedna stotina percentuálneho bodu. Označuje sa symbolom ‱ odvodeným od symbolu pre percento (%), ktorý označuje jednu stotinu (). Štyri nuly v symbole reprezentujú jednu stotinu z jednej stotiny ( z ), teda .

Táto hodnota sa používa napríklad vo finančnej štatistike na vyjadrenie veľmi malých zmien v percentuálnych bodoch.

; Príklad
Zmena úrokovej miery z 2,75 % na 3,1 % znamená zmenu o 0,35 percentuálneho bodu, t. j. o 35 bázických bodov (o 35 ‱).

Kategória:Matematika
Kategória:Štatistika
Kategória:Typografia
Jana z Évreux

**Jana z Évreux** (*1310 – † 4. marec 1371), francúzska a navarrská kráľovná; tretia manželka francúzskeho kráľa Karola IV. a dcéra jeho strýka Ľudovíta z Évreux a Margaréty z Artois. 

Keďže neporodila žiadneho mužského dediča, znamenalo to koniec línie priamych Kapetovcov. Z dôvodu ich blízkeho príbuzenstva musel s ich sobášom súhlasiť pápež Ján XXII. Dňa 11. mája 1326 bola korunovaná. Po smrti svojho manžela sa utiahla na svoje panstvo neďaleko Melun, kde žila až do smrti.

So svojim manželom mala tri dcéry:
* Jana (13261327)
* Mária (13271341)
* Blanka (1. apríl 13281382) – vydatá za Filipa z Valois, vojvodu z Orléans.

## Iné projekty

Kategória:Narodenia v 1310
Kategória:Úmrtia v 1371
Kategória:Kráľovské manželky Francúzska
Kategória:Kráľovské manželky Navarry
Kategória:Kapetovci
Kategória:Pochovaní v bazilike Saint-Denis
Kanoistika na Letných olympijských hrách 2008 – C2 slalom muži

**Mužský C-2 slalom** prebiehala v dňoch 13. - 15. augusta 2008 v Shunyi Olympic Rowing-Canoeing Park v Pekingu. Slovenskí reprezentanti Peter a Pavol Hochschornerovci získali svoju tretiu zlatú olympijskú medailu.

## Program súťaže
Časy sú uvedené v miestnom, t. j. pekinskom čase (UTC+8)

## Výsledky

Kategória:Kanoistika na Letných olympijských hrách 2008
Jana II. Burgundská

**Jana Burgundská** (* 15. január 1292† 21. január 1330, Roye) bola grófka burgundská a z Artois, francúzska kráľovná; najstaršia dcéra grófa Ota IV. Burgundského a jeho manželky grófky Mahaut z Artois.

## Život
V roku 1307 sa vydala za grófa Filipa z Poitiers, druhého syna francúzskeho kráľa Filipa IV. Pekného.

Začiatkom roka 1314 boli Janina sestra Blanka a jej švagriná Margaréta usvedčené z cudzoložstva. Jana bola v podozrení, že o aférach vedela a kryla ich. Za trest bola umiestnená v domácom väzení v Dourdan. Ona, ako aj jej manžel, však naďalej prehlasovali jej nevinu. Filip sa odmietol s ňou rozviesť a v roku 1315 – vplyvom svojej matky a manžela – jej meno očistili pred parížskym parlamentom a umožnili jej návrat na dvor.

Smrťou svojho synovca Jána I. sa stala francúzskou kráľovnou a 9. januára 1317 bola s manželom v Remeši korunovaná.

Po svojom bratovi zdedila v roku 1315 Burgundské grófstvo a 1329 po smrti matky titul grófky z Artois.

Po ovdovení žila na svojich lénach. Zomrela 21. januára 1330 a pochovali ju vedľa manžela v bazilike Sainte-Denis. Jej tituly zdedila najstaršia dcéra Jana, vydatá za vojvodu Oda IV. Burgundského.

Jana vo svojej poslednej vôli nechala založiť kolégium v Paríži; bolo pomenované „le collège de Bourgogne“ (Burgundské kolégium).

## Rodina
So svojim manželom mala 6 detí:
* Jana (* 1308 – † 1349), grófka Burgundská a z Artois ∞ burgundský vojvoda Odo IV. (* 1295 – † 1350)
* Margaréta (* 1309 – † 1382), grófka Burgundská a z Artois ∞ flámsky gróf Ľudovít I.
* Blanka (* okolo 1311 – † 1358), mníška
* Izabela (* okolo 1312 – † apríl 1348) ∞ Guigues VIII. de La Tour du Pin, dauphin z Vienne (* 1309 – † 1333)
* Filip (* 1313 – † 1317)
* Ľudovít (* 1316 – † 1317)
## Iné projekty

Kategória:Burgundovci
Kategória:Narodenia v 1292
Kategória:Úmrtia v 1330
Kategória:Kráľovské manželky Francúzska
Kategória:Kráľovské manželky Navarry
Kategória:Pochovaní v bazilike Saint-Denis
Tsleil-Waututh

thumb|Oblasť pôvodne obývaná indiánmi z kmeňa Tsleil-Waututh

**Tsleil-Waututh** alebo **Burrard** je indiánsky kmeň žijúci v kanadskej provincii Britská Kolumbia. Členovia tohto etnika patria do skupiny Pobrežných Sališov hovoriacich dialektom *halkomelem* a sú blízkymi príbuznými susedných kmeňov Squamish a Musqueam.

Kategória:Domorodí obyvatelia Severnej Ameriky
Jaroslav Volf

**Jaroslav Volf** môže byť:

* slovenský poslanec, pozri Jaroslav Volf (poslanec)
* český vodnoslalomár, pozri Jaroslav Volf (vodnoslalomár)
* český hokejista, pozri Jaroslav Volf (hokejista)

Kategória:Poslanci NR SR (1994 – 1998)
Volf, Jaroslav
Ambang

**Ambang** je vulkanický komplex, nachádzajúci sa v severnom ramene ostrova Celebes. Vrchol vulkánu je tvorený viacerými krátermi s veľkosťou do 400&nbsp;m a piatimi fumarolovými poľami. Jediná zaznamenaná erupcia, bižšie neurčeného rozsahu je z roku 1845 s odchýlkou ± 5 rokov.

## Externé odkazy
* www.volcano.si.edu  - vulkanický komplex Ambang na Global Volcanism Program 

Kategória:Sopky Indonézie
Kategória:Stratovulkány
Paweł Sarna

**Paweł Sarna** môže byť:
* poľský básnik, pozri Paweł Sarna (básnik)
* poľský vodný slalomár, pozri Paweł Sarna (vodný slalomár)